Elomatic

Elomatic on suomalainen, yksityisomistuksessa oleva suunnittelu- ja konsultointitoimisto, joka työllistää yli 1300 työntekijää. Se tarjoaa asiantuntijapalveluita, tuotteita ja avaimet käteen -ratkaisuja prosessi-, kone-, meri-, energia- ja lääketeollisuudelle. Yrityksen liiketoiminnan tarkoituksena on keskittyä ratkaisuihin, jotka lisäävät ihmisten ja ympäristön hyvinvointia. Elomaticilla on asiakkaita yli 80 maassa ja toimistoja eri puolilla maailmaa. Konsernin pääkonttori sijaitsee Turussa.

Elomaticin perusti turkulainen teollisuusneuvos Ari Elo vuonna 1970. Elomaticin toimitusjohtajana toimii Tom Lind ja hallituksen puheenjohtajana Patrik Rautaheimo.

Elomatic otti tärkeän askeleen vuonna 1974 päättäessään investoida suunnittelumalliteknologiaan, jota käytettiin laivojen konehuoneiden ja tehtaiden pohjapiirros- ja putkistosuunnitteluun. Tämän jälkeen Elomaticin kasvu oli ripeää ja toimintoja laajennettiin maantieteellisesti eri teollisuuden aloille.

Elomatic-konserni oli vuonna 2009 Suomen yhdeksänneksi suurin teknisen suunnittelun yritys 28,6 miljoonan euron kokonaislaskutuksellaan.Taulukko 9: Teknisen suunnittelun suurimpia yrityksiä ja yritysryhmiä vuonna 2009 Suunnittelu- ja konsulttitoimistojen liitto SKOL ry jäsenistön keskuudessa. Lähde: SKOL ry laskutustilasto 2009.  Vuonna 2022 Elomaticin liikevaihto oli 102 miljoonaa euroa.

Cadmatic

Cadmatic Oy on Elomatic-konserniin kuuluva ohjelmistoyhtiö. Elomatic omistaa yhtiöstä 53 prosenttia, Sampo ja Mandatum 17 prosenttia ja henkilöstö 30 prosenttia. 

Cadmatic 3D -ohjelmia kehitettiin aluksi 1980-luvulla Elomaticin suunnittelijoiden käyttöön. Kaupallinen toiminta itsenäisenä ja riippumattomana ohjelmistoyhtiönä käynnistyi 1990-luvun alussa, ja sittemmin ohjelmistokokonaisuutta on kehitetty merkittävästi yhteistyössä eri asiakkaiden kanssa ja tuoteperhettä laajennettu myös yritysostojen kautta. Cadmatic on toimittanut ohjelmistoja 60 maahan ja asiakasorganisaatioita on noin 6 000.

Yhtiön pääkonttori sijaitsee Turussa. Kehityskeskukset ovat Turussa, Kotkassa ja Groningenissa Hollannissa.Yhtiöllä on työntekijöitä n. 300 ja omia toimistoja yhteensä 15 maassa. Omat toimistot ovat Suomessa, Hollannissa, Australiassa, Espanjassa, Etelä-Koreassa, Intiassa, Italiassa, Japanissa, Kanadassa, Kiinassa, Ruotsissa, Singaporessa, Unkarissa, Virossa, ja Yhdistyneissä Arabiemiraateissa. Jukka Rantala toimi yhtiön toimitusjohtajana vuosina 2001–2024, minä aikana yhtiö kasvoi alle 1 miljoonan euron liikevaihtosta globaaliksi toimijaksi ja 40 miljoonan euron liikevaihtoon. Yhtiön toimitusjohtajana aloitti vuoden 2024 lopussa Detlef Schneider Rantalan siirtyessä yhtiön hallituksen jäseneksi.

Yhtiön päätoimialat ovat marine (laivanrakennus ja offshore), prosessi- ja muu teollisuus sekä rakentaminen, joille toimitetaan älykkääseen 3D-mallinnukseen perustuvia suunnittelu- ja tiedonhallinta ohjelmistoja kaikkiin projektin vaiheisiin ja kaikkiin suunnittelun osa-alueisiin.

Cadmatic on globaalisti markkinajohtajia laivanrakennuksessa, yksi merkittävimmistä toimijoista prosessiteollisuudessa ja sähkösuunnitteluohjelmistot ovat selkeä markkinajohtaja Suomessa.

Cadmatic osti vuonna 2015 hollantilaisen ohjelmistoyhtiön NCG:n, joka kehittää ohjelmistoja laivojen runkorakenteiden suunnitteluun. Vuonna 2019 ostettiin Kotkalainen Kymdata Oy, joka kehittää muun muassa sähkösuunnitteluohjelmistoja. Vuonna 2022 ostettiin Italialainen Computer Line Associations (CLA) yhtiö, joka kehittää ohjelmistoja materiaalien hallintaan. Lisäksi vuoden 2023 lopussa aloitettiin yhteistyö Saksalaisen Contact Software nimisen yrityksen kanssa, jnka tuotteita hyödynnetään Cadmaticin integroidussa PDM toiminnallisuudessa. Ohjelmistot on integroitu yhdeksi kokonaisuudeksi Cadmatic-tuoteperheessä. Cadmatic-ohjelmistot sopivat skaalautuvuutensa ansiosta sekä pieniin että todella suuriin projekteihin. Ohjelmistot tarjoavat edistyksellistä teknologiaa hajautettuun, paikasta ja ajasta riippumattomaan suunnitteluun ja tiedonhallintaan.

 Caligo Industria 
Elomaticissa tehdyn innovaation pohjalta perustettiin vuonna 2013 Caligo Industria. Yritys on energiatehokkuusratkaisuihin keskittynyt teknologiayhtiö, jonka päätuotteita ovat energialaitosten savukaasuista lämpöä talteen ottavat pesurit. Yhtiö hyödyntää ydintuotteissaan pesuriin integroituja lämpöpumppuratkaisuja, joiden avulla lämmön talteenotto moninkertaistuu.   

Helmikuussa 2020 Elomatic myi 51 prosentin osuutensa Caligo Industriasta ruotsalaiselle Addtech Nordic AB:lle. Samalla Caligon henkilöomistajat Juha Järvenreuna, Mika Nummila ja Ari-Matti Mattila myivät osakkeensa Addtechille. 

Lähteet

Aiheesta muualla
 Elomatic.com

Luokka:Suomalaiset teollisuusyritykset